“ Грамматика ” ( 1933 ) дәреслегендә М. тарафынан элек тикшерелмәгән грамматик категориялар тасуирлана , башҡорт теленең фонетик системаһы һәм һүҙ төркөмдәре классификацияһы тикшерелә , байтаҡ лингвистик терминдар ( ҡара : Терминология ) ҡулланышҡа индерелә ; китап 16 тапҡыр нәшер ителә һәм 60-сы йй. уртаһына тиклем мәктәптәр , училищелар һәм институттар өсөн башҡорт теленең грамматикаһы буйынса төп уҡыу әсбабы итеп ҡулланыла .